《寄曾子开》
宋代·鲍慎由

白发波波尚问津，可嗟志业在经纶。十年于此才三见，四海如公复几人。

虎穴功名劳唾掌，醉乡风月且藏身。平安欲问无来使，何处荒山野水滨。

作者简介：宋处州龙泉人，字钦止。哲宗元祐六年进士。尝从王安石学，又亲炙苏轼。为文汪洋闳肆，诗尤高妙。徽宗召对，除工部员外郎。历知明州、海州，奉祠，卒年五十六。尝注杜甫诗，有《夷白堂小集》。